నార్వేజియన్ స్టేట్ రైల్వేస్ (1883-1996)

**నార్వేజియన్ స్టేట్ రైల్వేస్** (**NSB**) అనేది నార్వేలోని రైల్వే నెట్‌వర్క్‌లో ఎక్కువ భాగాన్ని నిర్వహించే ప్రభుత్వ యాజమాన్యంలోని రైల్వే సంస్థ. నార్వేలోని అన్ని ప్రభుత్వ యాజమాన్యంలోని రైల్వేల నిర్మాణం, కార్యకలాపాలను పర్యవేక్షించడానికి ఈ ప్రభుత్వ సంస్థ / డైరెక్టరేట్‌ను  1883 లో ఏర్పాటు చేసారు. 1996 డిసెంబరు 1 న దీన్ని నార్వేజియన్ నేషనల్ రైల్ అడ్మినిస్ట్రేషన్ అనే మౌలిక సదుపాయాల ఆపరేటర్‌, నార్వేజియన్ స్టేట్ రైల్వేస్ అనే రైలు ఆపరేటర్, నార్వేజియన్ రైల్వే ఇన్స్పెక్టరేట్ అనే మూడు సంస్థలను సృష్టించారు. ఒరిజినల్‌ పేరును రైలు ఆపరేటర్ తీసుకుంది. మౌలిక సదుపాయాల ఆపరేటర్ ప్రభుత్వ సంస్థగా మిగిలిపోయింది, అదే పాత సంస్థకు చట్టపరమైన వారస సంస్థ కూడా.

## చరిత్ర
నార్వే మొట్టమొదటి రైల్వే, ట్రంక్ లైన్‌ను, 1854 లో ప్రారంభించారు. దీనిని ఒక ప్రైవేట్ కంపెనీగా నిర్మించి, నిర్వహించారు. అయితే కొంత వాటా ప్రభుత్వానికి కూడా ఉండేది.  దీని తరువాత పూర్తిగా ప్రభుత్వ యాజమాన్యంలో రెండు రైల్వేలు వచ్చాయి - 1861లో నారో-గేజ్ హమర్-గ్రండ్‌సెట్ మార్గం, 1862లో స్టాండర్డ్-గేజ్ కోంగ్స్‌వింగర్ మార్గం. ఈ రెండోది లిల్లెస్ట్రోమ్ వద్ద ట్రంక్ లైన్ నుండి శాఖలుగా విడిపోయింది. తరువాతి రెండు దశాబ్దాలలో అనేకం నిర్మించబడ్డాయి. 1871లో జాతీయ రైల్వేను, స్వీడిష్ రైలు మౌలిక సదుపాయాలకు అనుసంధానించారు.

1880ల నాటికి, ఆర్థిక, రాజకీయ సమస్యల కారణంగా రైల్వే నిర్మాణ వేగం ఆగిపోయింది.  1883 లో, నార్వేజియన్ స్టేట్ రైల్వేస్‌ను స్థాపించాక,  రైల్వే నిర్మాణం మళ్ళీ ప్రారంభమైంది. నార్వేజియన్ స్టేట్ రైల్వేస్, అనేక ప్రైవేట్ రైల్వేలను కూడా కొనుగోలు చేసి, జాతీయ రైల్వే నెట్‌వర్క్‌లో అనుసంధానించింది. 1920లో బ్రాట్స్‌బర్గ్ లైన్‌ను ప్రభుత్వం  స్వాధీనం చేసుకుంది. అర్ధ శతాబ్దం పాటు నెట్‌వర్క్‌లో కేంద్ర భాగంగా ఉన్నప్పటికీ, ట్రంక్ లైన్‌ను మొదటిసారిగా 1926లో అధికారికంగా స్వాధీనం చేసుకున్నారు. 

### రెండవ ప్రపంచ యుద్ధం
1942 జనవరిలో NSB, " నార్డ్‌ల్యాండ్ లైన్ నిర్మాణంలో యుద్ధ ఖైదీలను (POWs) పనిలోకి పెట్టడానికి గ్రీన్ సిగ్నల్ ఇచ్చింది. POWలు అమానవీయ పరిస్థితులలో శ్రమ చేయవలసి వచ్చింది. 2015 నాటి పుస్తకం, *ఫాంగెన్ సోమ్ ఫోర్స్వాంట్* ("ది ప్రిజనర్స్ హూ డిసప్పియర్డ్") లో రచయిత [బ్జోర్న్] వెస్ట్లీ, 2015 క్లాస్సెకాంపెన్ కథనం ప్రకారం, "ఖైదీల పరిస్థితి గురించి NSBకి పూర్తి సమాచారం ఉంది" అని రాసాడు. 

నార్వేకు వచ్చిన 100,000 మంది సోవియట్ యుద్ధ ఖైదీలలో, 13,000 మందిని నార్డ్‌ల్యాండ్ లైన్‌లో పనికి నియమించారు.  1941, 1945 మధ్య నార్వేలో మరణించిన మొత్తం 13,700 మంది "విదేశీ యుద్ధ ఖైదీలు, రాజకీయ ఖైదీలు, బలవంతపు కార్మికుల"లో, చలి, ఆకలి, అలసట కారణంగా మరణించినవారు 1,000 కి పైనే.

వెస్ట్లీ ప్రకారం, "NSB యూదులను ఓస్లో నౌకాశ్రయం నుండి బాహ్య షిప్పింగ్‌కు రవాణా చేసింది (...) యూదులకు ఏమి జరుగుతుందో NSB ఉద్యోగులకు తెలియదు. రైలు ఓస్లో నౌకాశ్రయానికి వెళ్లినందున, యూదులను బలవంతంగా దేశం నుండి పంపిస్తారని వారు సహజంగానే అర్థం చేసుకున్నారు".  ఇంకా, వెస్ట్లీ "NSB నాయకత్వం జర్మన్లతో సహకరించినప్పుడు NSB ఉద్యోగులు ఎదుర్కొన్న సందిగ్ధతలను" ఎత్తి చూపారు. 

"చాలా చీకటి అధ్యాయాలు విక్ అధిపతి కావడానికి ముందు కాలం నాటివి" అని హాల్వర్ హెగ్టన్ అన్నాడు. అయినప్పటికీ "జర్మన్లకు సహకరించినందుకు గాను [బ్జార్నే] విక్‌ను బలిపశువు చేయవలసి ఉంది" అని వెస్ట్లీ రాశాడు.

యుద్ధం తర్వాత ఏజెన్సీలపై [లేదా NSB పై] ఎటువంటి దర్యాప్తు జరగలేదు.  అయితే, మాజీ చీఫ్ విక్, "మళ్ళీ NSB కోసం పని చేయనట్లైతే" అతనిపై విచారణ చెయ్యకూడదు.

### రెండవ ప్రపంచ యుద్ధం తర్వాత
1952లో విద్యుదీకరణ కార్యకలాపాల ప్రణాళికను ఆమోదించారు.  1970లో డోవ్రే లైన్‌ను విద్యుదీకరించారు. 2002 లో సరుకు రవాణా కార్యకలాపాలను విడదీసి, కార్గోనెట్‌ అనే అనుబంధ సంస్థను ఏర్పాటు చేసారు. నిర్వహణ విభాగాన్ని మాంటెనా అనే సంస్థగా మార్చారు.

#### రెండవ ప్రపంచ యుద్ధ కార్యకలాపాలకు ప్రతిచర్యలు
" దేశం నుండి బహిష్కరించబడే యూదులను రవాణా చెయ్యడం, నార్డ్లాండ్ లైన్‌లో యుద్ధ ఖైదీలను ఉపయోగించడం అనేవి NSB చరిత్రలో ఒక చీకటి అధ్యాయం" అని 2015లో NSB కొమ్మ్యూనికాశ్యన్లో&స్‌జెఫ్ని ఏజ్ అయిన క్రిస్టోఫర్ లండెబీ అన్నాడు. తరువాత, నార్వేజియన్ యూదుల నిర్మూలన గురించి బ్జోర్న్ వెస్ట్లీ ఇలా అన్నాడు: "NSB ని మించిన బాధ్యులెవరు? నా దృష్టిలో, NSB యుద్ధ ఖైదీలను ఉపయోగించడం, యూదులను బహిష్కరించడం అంటే - నాజీల ప్రధాన శత్రువులైన ఈ రెండు సమూహాలపై హిట్లర్ చేసిన హింసలో NSB, ఏజెన్సీ పాత్ర పోషించినట్లే.  యుద్ధం తర్వాత సంబంధిత NSB నాయకులకు అవార్డులు లభించడం, NSB, ఇతరులూ దీన్ని కప్పిపుచ్చుతున్నారనేందుకు ఆధారం".
[ఎడమ|thumb| ఒఫోటెన్ లైన్‌లో [ముడిఖనిజం|ఖనిజాన్ని మోసుకెళ్తున్న "ఎల్ 15" లోకోమోటివ్]]

## డైరెక్టర్ జనరళ్ళు
1980ల చివరలో ఈ హోదాను డైరెక్టర్ జనరల్ నుండి చీఫ్ ఎగ్జిక్యూటివ్ ఆఫీసర్‌గా మార్చారు.

* 1883–1899: లోరెంజ్ హెన్రిక్ ముల్లర్ సెగెల్కే
* 1910–1912: ఆగస్టు ఫ్లీషర్ (తాత్కాలిక)
* 1912–1919: క్రిస్టియన్ ఎమిల్ స్టౌడ్ ప్లాటౌ (తాత్కాలిక)
* 1919–1922: థియోడర్ హోల్ట్‌ఫాడ్ట్
* 1924–1938: ఎవిండ్ హీబర్గ్
* 1939–???? : వాల్డెమార్ హాఫ్
* 1944–???? : బ్యార్నే విక్ (నాజీ సహకారి)
* 1945–1946: లోకెన్ (తాత్కాలిక)
* 1946–1950: ఎగిల్ సుండ్ట్ (తాత్కాలిక)
* 1950–1951: ఓలావ్ హోల్ట్మాన్ (తాత్కాలిక)
* 1951–1966: హల్వ్‌డాన్ ఐవింద్ స్టోక్కే
* 1967–1978: ఎడ్వర్డ్ హీబర్గ్
* 1978–1988: రాబర్ట్ నోర్డెన్
* 1987–1988: టోర్ లిండ్‌హోల్ట్ (తాత్కాలిక)
* 1988–1990: కెజెల్డ్ రింబర్గ్
* 1990–1990: టోర్ లిండ్‌హోల్ట్ (తాత్కాలిక)
* 1990–1995: క్రిస్టియన్ రాంబ్జోర్
* 1995–1996: ఓస్ముండ్ ఉలాండ్

## సంరక్షించబడిన లోకోమోటివ్‌లు
నార్వేజియన్ స్టేట్ రైల్వేస్ క్లాస్ 21 2-6-0 నం. 377 'కింగ్ హాకాన్ VII' నుబ్రెస్సింగ్‌హామ్ స్టీమ్ అండ్ గార్డెన్స్‌లో భద్రపరచారు.

## ఇవి కూడా చూడండి

* నార్వేలో హోలోకాస్ట్

## మూలాలు

వర్గం:నార్వే రవాణా